Alle kakene har ingredienslistene tilgjengelig på nettsiden, og bør leses før bestilling hvis det er spesielle ingredienser du ønsker å unngå. Ved komponering av marsipankake eller bløtkake inneholder enkelte av kremene gelatin. Kaken er uten gelatin om du bestiller fløtekrem, vaniljekrem eller aprikoskrem. Gelatin finnes i noen få varianter av sukkerpynt, men ikke i gelepynt, sjokolade eller marsipan. Fargestoffet E120 gir rød farge, og finnes i rød, rosa og oransje marsipan/marsipanroser, samt på pynt med rosa eller rød farge. Ved komponering av egen kake kan du legge inn i anlednings-feltet at du ønsker at kaken pyntes uten gelatin og/eller E120, så tar konditoren hensyn til dette ved pynting av din kake.